open-index/open-wikipedia-markdown huggingface dataset:
Jugendherberg Fiels

D**'Jugendherberg Fiels**, offiziell **Auberge de jeunesse Larochette**, ass eng modern Jugendherberg an der Fiels, an engem schéine Park mat klenge Bungalowen. Am Haaptgebai si méi kleng Zëmmeren, e Konferenzsall mat Televisioun, eng Salle à manger an eng Stuff. Hanner dem Haaptgebai ass eng grouss Terrass. Am grousse Park gëtt et Spillplazen an Ecker fir z'entspanen.

## Zëmmeren a Better

## Illustratiounen

Fichier:ABJ Larochette Bannen.jpg|Jugendherberg Fiels bannen


## Kuckt och
* Jugendherbergen zu Lëtzebuerg

## Um Spaweck

* Websäit vun der    
* Depliant iwwer d'Jugenherberg Fiels (Pdf)
Jean Pinchon

De **Jean Pinchon**, gebuer den 13. September 1925 zu Beuzeville am Departement Eure, a gestuerwen och do den 2. Oktober 2009, war e franséischen Agronom, President vum INOA an Auteur.

No senger Lycéeszäit am Lycée Sainte-Geneviève zu Versailles ass de Jean Pinchon op den Institut National Agronomique weiderléiere gaangen. 
## Carrière
*1961 - 1966: Technesche Conseiller beim Finanzmister Valéry Giscard d'Estaing 
*1966 - 1968: Direkter vum Cabinet vum Landwirtschaftsminister Edgar Faure. 
*1968 - 1970: Generaldirekter vun der Sopexa
*1971 - 1991: Direkter vun der SA Louis Dreyfus et Cie 
*1983 - 1998, Member am INAO.

## Auszeechnunen
*Commandeur vun der Légion d'honneur
*Grand officier vum Ordre national du Mérite
* Commandeur vum Mérite agricole

## Bibliographie
* *Mémoires d'un paysan* mat engem Preface vum Edgar Pisani
Karolengesch Minuskel

Dës Schrëft ass ëm 800 n. Chr. am Ëmfeld vum Karel de Groussen entstanen. Si gouf virun allem am Klouschter vu Corbie a spéider och am Klouschter St. Martin zu Tours, ënner dem Abt Alkuin vu York, entwéckelt, fir am ganze Fränkesche Räich eng eenheetlech Buch- a Verwaltungsschrëft ze schafen. Si huet Elementer aus den Unzialen an aus der Kursivschrëft an et ass eng einfach a kloer Schrëft. Den "i" huet nach kee Punkt an de "s" ass laang.

Doduerch, datt de Karel de Groussen den anticke Schoul- a Bildungssystem nei beliewe léisst, gouf eng Réckbesënnung op d'Schreiwe mat getrennte Buschtawe staark gefuerdert. D'Karolengesch Minuskel huet sech zanter dem 9. Joerhonnert vun de Schreifzentre vum Karolengerräich, Tours, Reims an Oochen ganz séier ausgebreet.
## Um Spaweck
Computerland Europe

**ComputerLand Europe** war déi europäesch Zentral vun der amerikanescher Firma **ComputerLand**. Si hat hire Sëtz zu Lëtzebuerg a gouf 1984 gegrënnt.

Vun 1984 bis 1989 war de Paul Helminger Generaldirekter vun der Firma. Zu där Zäit war si de gréisste Computerdistributeur an Europa.

## Quellen
* Artikel vun 1985 op computerwoche.de
* Artikel vun 1984 op highbeam.com
* Artikel vun 1984 op computerwoche.de
Nationalen Dictéesconcours

Den **nationalen Dictéesconcours** gouf am Joer 1996 vum Lycée technique des arts et métiers am Kader vu sengem 100. Gebuertsdag a vum Programm "*Apprendre toute la vie*" lancéiert a gëtt zanterhier all Joer organiséiert.

D'Diktater ginn an den dräi Sprooche Franséisch, Däitsch a Lëtzebuergesch ofgehalen. An der Editioun 2018 war och fir d'éischt Kéier en Diktat op Englesch derbäi. D'Texter gi vu Sproocheprofesseren oder Schrëftsteller preparéiert an diktéiert.

Zanter 2005 gëtt dat nationaalt Diktat vum LAM an Zesummenaarbecht mat RTL Radio Lëtzebuerg am Kader vun de Walfer Bicherdeeg ofgehalen. D'Leit kënne sech umellen, fir op der Plaz op de Walfer Bicherdeeg matzemaachen, oder doheem iwwer de Radio deelhuelen. D'Opléisung gëtt um Internet publizéiert.

## Editiounen

## Um Spaweck
*Websäit vum nationalen Dictéesconcours op rtl.lu
Nadine Kauffmann

D**'Nadine Kauffmann**, gebuer de 26. Abrëll 1976 an der Stad Lëtzebuerg, ass eng lëtzebuergesch Saxophonistin a Professesch am Escher Conservatoire.

Si huet an de Conservatoirë vu Lëtzebuerg, Bréissel, Enschede a Stroosbuerg ee ganz diversifizéierte Studium vun hirem Instrument gemaach. Ganz jonk huet si ugefaangen z'enseignéieren an ass zënter 2001 Saxophonsprofessesch am Escher Conservatoire.

Als klassesch Saxophonistin ass si mat ville lëtzebuergeschen an auslänneschen Orchesteren opgetrueden (ë.&nbsp;a. *OPL*, *SEL*, *Musique Militaire*, *Illinois Philharmonic Orchestra*, *Latvian Philharmonic Chamber Orchestra*), huet a ville Kammermusekformatioune gespillt an eng Rëtsch ganz ënnerschiddlech CDen opgeholl (*D'Siinchen vu Lëtzebuerg*, *Saxophone Concertos*, *Il Canto dell'Usignolo*).

Duerch d'Zesummenaarbecht mat ë.&nbsp;a. *login-music/OPL/Philharmonie*, der *Jeunesses Musicales Luxembourg*, dem *Iechternacher Festival* krut si eng grouss Erfarung wat Kanner – a Jugendprojeten ubelaangt. Des Weideren huet si am Escher Conservatoire eng ganz Rei pedagogesch Projeten an d'Liewe geruff sou wéi d*'Grondschoulbrochure* an *Een Instrument wat bei mech passt*.

Vun 2008 bis 2014 huet si zesumme mam Georges Urwald de Stued-Theater, ee private Klengkonschttheater zu Gréiwemaacher, geleet.

Nieft verschiddene punktuelle Projete spillt si an 3 festen Ensembelen: d'Fraeband „d'Gëlle Fraen“ mat Schwéierpunkt Musek aus den 20er Joren a Pantomim; „toneclash“, ee Perkussioun-Saxophon-Duo, mat eegener, duerchkonzipéierter Musek, déi hir Inspiratioun am kulturellen Openanertreffe vu ganz ënnerschiddleche Konschtgattunge fënnt, souwéi de jéngsten Ensembel „toile si-re“ dee Lëtzebuerger Klassiker mat Hëllef vu Figurentheater mat eegener Musek op eng ganz authentesch Aart a Weis interpretéiert.

## Präisser
* Prix Norbert Stelmes (1999)
Muselfénkelcher

**Muselfénkelcher ** ass e lëtzebuergesche Kanner- a Jugendchouer, deen 1976 vun der Adely Urwald-Krier an Jean-Pierre Urwald gegrënnt gouf.

Ronn 30 Primärschoulkanner hate sech an der éischter Prouf am Veräinshaus zesummefonnt. Lues a lues ass de Chouer gewuess an dofir bestinn d'Muselfénkelcher haut aus zwéi Chéier: de Kannerchouer (mat ronn 50 Kanner am Alter vu 6 bis 11 Joer) an de Jugendchouer (mat 60 jonke Meedercher an 3 jonke Männer vun 12 bis 27 Joer).

Op hire ville Reesen haten d'Muselfénkelcher d'Geleeënheet, aner Chéier, Lidder a Bräich kennen ze léieren. Si haten, ënner anerem, schonn Optrëtter an Däitschland, Holland an Island, wou se 1988 an 2000 vum islännesche Staatschef empfaange goufen, souwéi a Finnland, Irland, Dänemark a Frankräich.

Mat der Adely Urwald-Krier als Dirigentin a mam Georges Urwald um Piano sangen d'Muselfénkelcher Lidder aus aller Welt, wéi z.&nbsp;B. traditionell, folkloristesch a klassesch Musek, Negro Spirituals, Gospels an Extraiten aus Musicals. Zu de Concertshéichpunkten zielen all Joer de Fréijoersconcert an d'Chrëschtuucht de 26.Dezember.
Haartnol (Verlag)

**Haartnol** ass den Numm vun engem lëtzebuergesche Verlag mat Sëtz zu Sëll. De Verlag gëtt vum Veräin ouni Gewënnzweck Spektakel gedroen.

De Verlag Haartnol bréngt Bicher an CD'e vum Jemp Schuster eraus.

## Um Spaweck
* Websäit vum Verlag Haartnol op jempschuster.lu
Rob Bourdon

De **Robert Gregory Bourdon**, gebuer den 20. Januar 1979 zu Calabasas a Kalifornien, ass de Batteur vun der kalifornescher Band Linkin Park. Virdrun huet hien als Garçon geschafft.

## Um Spaweck
Friddensinsele Lëtzebuerg

**Friddensinsele Lëtzebuerg**, op Franséisch **Îles de paix, Luxembourg**, ass eng lëtzebuergesch ASBL an Netregierungsorganisatioun (ONG), déi am (Joer 1986 ) ursprénglech ënnert dem Numm *Aide luxembourgeoise aux personnes déplacées* gegrënnt gouf. Den 11. Abrëll 1986 gouf s'an *Association pour la promotion des îles de paix* ëmgenannt, ier se 2016 den aktuellen Numm krut.

De lëtzebuergesche Veräi mat Sëtz zu Bäreldeng ass en Ofleeër vun der belscher Netregierungsorganisatioun *Îles de paix Belgique* déi 1965 vum Pater Dominique Pire (Friddensnobelpräis 1958) gegrënnt gouf, an hire Sëtz zu Huy an der Belsch huet.

## Ziler vum Veräin
D'Haaptziler vum Veräin ass d'Verbesserung vun de Liewensbedingunge vun der aarmer Bevëlkerung an Drëttwelt-Länner.

## Um Spaweck
* Websäit vun de Friddensinsele Lëtzebuerg
Chester Bennington

Den **Chester Charles Bennington**, gebuer den 20. Mäerz 1976 zu Phoenix am Arizona, a gestuerwen den 20. Juli 2017, war en US-amerikanesche Sänger ë.&nbsp;a. bei de Rockbands Linkin Park an Dead By Sunrise. Virdru war hie Sänger bei der Band Grey Daze.

Den Chester huet eng schwéier Kandheet hanner sech. Nodeem seng Eltere gescheet goufen, gouf hien am Alter vun 11 Joer sexuell mëssbraucht. An der Schoul hat hie kee positive Kontakt zu senge Matschüler. Hien huet sech an Droge geflücht a war scho séier ofhängeg vu Kokain a Crystal-Meth.

Am Alter vun 20 Joer huet den Chester seng grouss Jugendléift bestuet. 2 Joer méi spéit krute si e Kand. Am Joer 2005 huet d'Koppel sech getrennt, an am selwechte Joer huet de Bennington sech erëm bestuet.

2006 huet den Chester sech bei engem Concert zu Singapur mat Linkin Park den Aarm gebrach, huet trotzdeem de Concert weidergesongen. Um Enn vum Joer huet e sech schonn erëm blesséiert, déi Keier um Réck, an zwar sou schlëmm, datt déi ganz Asien-Tournee ofgesot gouf. No dësen zwéi Virfäll, sou den Chester selwer, kéint hien ni méi sou aktiv op der Bün optriede wéi fréier.

Den Chester war besonnesch fir seng Jäizzeene bei Linkin Park bekannt, z.&nbsp;B. bei de Lidder *A Place for My Head, By Myself, One Step Closer* asw.

## Um Spaweck
*Offiziell Homepage vum Chester Bennington
*Offiziell Homepage vu ''Linkin Park''
*Myspace-Konto vun ''Dead by Sunrise''
Mike Shinoda

De **Michael Kenji Shinoda**, gebuer den 11. Februar 1977 zu Agoura a Kalifornien ass en US-amerikanesche Rapper a Gittarist. Hien ass de Grënner vun der Rockband Linkin Park.

2005 hat hien eng Solo-Karriär ënner dem Numm Fort Minor ugefaangen, mä schonn no dem éischten Album nees mat Linkin Park weidergemaach.

Hien hat um *Art Center College Of Design* zu Pasadena, Kalifornien, Konscht studéiert fir spéiderhin als Graphiker ze schaffen. Seng Konschtstudie kommen him well och an der Band zugutt, wou hien och fir den Design vun de Coveren a vun der Internetsäit zoustänneg ass.

De Mike Shinoda ass zanter 2003 bestuet.

## Um Spaweck
Peter Fox

De **Peter Fox**, gebuer den 3. September 1971 zu Berlin als *Pierre Baigorry*, och bekannt als *Enuff* a *Pete Fox*, ass en däitsche Reggae- an Hip-Hop-Museker.

Hie gouf bekannt duerch seng Band Seeed, als Peter Fox kennt een hien awer eréischt zanter senger Solocarrière.

## Liewen
A senger Kandheet huet de Peter Fox ugefaange Blockflütt a Piano ze spillen. Hie war och am *Schönower Posaunenchor* vertrueden. Hien huet d*'Französiches Gymnasium* zu Berlin besicht, huet säin Abitur allerdéngs ob enger anerer Schoul gemaach. Hien huet eng Léier als Klavierbauer gemaach, déi en awer spéider ofgebrach huet. Hien huet och nach e Musekstudium an eng Sonderschulpädagogik ugefaangen, mam Zil Sonderschullehrer fir behënnert Leit ze ginn.

2001 hat de Peter Fox eng Gesichtslähmung, déi leider ze spéit erkannt gouf an och haut nach ze erkennen ass, wann hie séngt. 1998 koum hie bei d'Popgrupp Seeed, mat där hie groussen Erfolleg hat. 2007 huet hie mat senger Solocarrière ugefaangen. Säin éischten a leschten Album Stadtaffe gouf am September 2008 parallel zur éischter Single "Alles Neu" verëffentlecht.

Et goufen nach 2 weider Singelauskopplunge verëffentlecht: "Haus Am See" an "Schwarz Zu Blau". Mat dësem Titel war hien um Bundesvision Songcountest fir Berlin vertrueden an huet däitlech déi 1. Plaz erreecht. Net all ze laang duerno huet de Peter Fox verëffentlecht, datt hie mat senger Solocarrière no senger Tournee ophale wëll, well him de Rummel ëm seng Persoun ze grouss gouf. Hie géif zeréck bei Seeed goen a mat hinnen am Joer 2010 en neien Album erausbréngen, wat am September 2012 och mam Album SEEED geschitt ass.

## Discographie
### Albumen

### Singles

## Um Spaweck

* Offiziell Websäit
Minutes to Midnight

***Minutes to Midnight*** ass de véierte Studiosalbum vun der kalifornescher Rockband Linkin Park. D'Plack koum de 14. Mee 2007 an d'Butteker. Si gouf vum Rick Rubin an dem Mike Shinoda produzéiert.

## Hannergrond

Den Album war e grousse Risiko fir déi an der Tëschenzäit weltbekannt Band Linkin Park, well si ganz vun hirem ale Stil, dem Nu Metal, ofgewach sinn. D'Lidder si vill méi roueg wéi virdrun, an dat berüümt Gemësch vum Chester Bennington sengem Gesang an dem Mike Shinoda sengem Rap ass bis op ee Lidd (*Bleed It Out*) net méi present. Och dem Chester Bennington seng Scream-Alage si guer net méi ze fannen. A ville vun de Lidder gëtt dat deemolegt Politikgeschéie kritiséiert.

Den Album war trotzdeem e kommerziellen Erfolleg. E stoung ënner anerem an den US-amerikaneschen, den däitschen, de franséischen, de japaneschen an de britteschen Albumcharts op der Plaz 1. Bei de Musekskritiker ass den Album op gemëschte Gefiller gestouss. D'Musekzäitschrëft Rolling Stone huet *Minutes to Midnight* ënnert déi 50 bescht Museksalbumen vun 2007 gewielt.

Am Ganze goufe fënnef Singelen ausgekoppelt: *What I've Done* (2007), *Bleed It Out* (2007), *Shadow of the Day* (2007), *Given Up* (2008) a *Leave Out All the Rest* (2008).

Den Titel vum Album bezitt sech op d'Atomkrichsauer (op englesch: *Doomsday Clock*), dei d'"Minutte bis Hallefnuecht", also d'Zäit bis zum Weltënnergank duerch d'Zerstéierung mat Atomwaffen, duerstellt. Dat gëtt och an hire Videoen an Texter gewisen; esou kann een kann een am Ufank vum Videoclip zum Lidd *Shadow of the Day* e Radiowecker gesinn, bei deem d'Zeigeren zum Schluss vum Lidd kuerz virun 12 stinn.

## Besetzung

* Chester Bennington: Gesank
* Mike Shinoda: Gesank, Gittar, Keyboard, Produktioun
* Rob Bourdon: Batterie
* Brad Delson: Gittar, Background-Gesang
* Dave Farrell: E-Bass 
* Joe Hahn: Turntables, Produktioun

## Tracklëscht
Meteora (Album)

***Meteora*** ass den Titel vum zweete Studiosalbum vun der amerikanescher Rockband Linkin Park. E gouf de 25. Mäerz 2003 verëffentlecht an ass de Successeur vun hirem Debütabum *[[Hybrid Theory]]* an dem Kollaboratiounsalbum *[[Reanimation]]*. Am ganzen huet den Album fënnef Singleauskopplungen ervirbruecht: *Somewhere I Belong*, *Faint*, *Numb*, *From the Inside* a *Breaking the Habit*. Donieft gouf *Lying from You* als promotionell Single verëffentlecht. *Meteora* ass nom griicheschen orthodoxe Klouschterkomplex mam selwechten Numm benannt.

Bis 2013 goufe weltwäit iwwer 16 Milliounen Exemplaire verkaaft. Den Album stoung a ville westleche Länner op Plaz Eent vun den Albumcharts, dorënner an den USA, a Groussbritannien an an Däitschland.

## Stil
De Stil vun den eenzele Lidder ass den typesche Stil, wéi een e vu Linkin Park kennt: Vill Geraps (*Nobody's Listening*), dem Bennington säi Gejäiz (*From The Inside*), Gittareriffs (*Hit the Floor*) oder dem DJ Hahn seng Soloen op den Turntables (*Don't Stay*) si vertrueden. 
Déi eenzeg Ofwäichung vum 1. Album Hybrid Theory ass déi, datt op der Plack net en eenzegt rouegt Lidd ass. Den Album gëtt zu de Genren Nu Metal a Rapcore gezielt.

## Tracklëscht

# *Foreword*
# *Don't Stay*
# *Somewhere I Belong*
# *Lying From You*
# *Hit the Floor*
# *Easier to Run*
# *Faint*
# *Figure.09*
# *Breaking the Habit*
# *From the Inside*
# *Nobody's Listening*
# *Session*
# *Numb*
Jean-Pierre Urwald

De **Jean-Pierre Urwald**, gebuer den 29. Januar 1905 zu Gréiwemaacher an do gestuerwen den 20. Januar 1994, war e lëtzebuergeschen CSV-Politiker.

1969 war hie fir d'éischt als Vertrieder vum Ostbezierk an d'Chamber gewielt ginn. 1974 an 1979 ass hien erëmgewielt ginn.

Hie war vun 1970 bis 1976 Buergermeeschter vun der Stad Gréiwemaacher, vun 1971 un President vun de pensionéierten Handwierker an der *[[Fédération des Artisans]]* a spéider Alterspresident an der Chamber um Krautmaart. Besonnesch huet hie sech agesat fir de Mëttelstand, fir d'Rentewiesen a fir d'Handwierk.

Hie koum aus enger aler Handwierkerfamill. Bei sengem Papp huet hien de Beruff vum Woner geléiert a sech mat der Zäit op de Karrosseriebau spezialiséiert. Niewebäi war hien och Wënzer.

## Gielercher an Eierungen
* 
* Großes Verdienstkreuz des Verdienstordens der Bundesrepublik Deutschland (Promotioun 1980)
* zu Gréiwemaacher gouf eng Strooss no him genannt (L-6772).
Schleebaach

D**'Schleebaach** ass eng kleng Baach am Kanton Réimech.

Si entspréngt bei Duelem op enger Héicht vun 275 m. Si fléisst dann an nord-ëstlecher Richtung, laanscht d'Schléimillen, d'Gondelermillen a Waldbriedemes fir sech op der Héicht vun 171 m mat der Houbech ze vereenegen an dann als Albaach weiderzefléissen.

Längt vun der Schleebaach: 3 460 Meter
Héichtendifferenz: 104 Meter

Hire Code bei der lëtzebuergescher Waasserverwaltung ass 586.

## Kuckt och
Reanimation

***Reanimation*** ass den zweete Museksalbum vun der kalifornescher Band Linkin Park. E besteet aus Remixe vu Lidder vun der Grupp hirem éischten Album *[[Hybrid Theory]]* a gouf den 30. Juli 2002 verëffentlecht.

## Stil

D'Plack besteet aus Remixen, déi (ofgesi vu "My December", dat op der Single-CD vun "One Step Closer" verëffentlecht gouf) um éischte Linkin Park-Album Hybrid Theory sinn, souwéi aus kuerzen Zwëschespiller, Soloen a Riff-Raff's.

Am grousse Ganze koum d'CD ganz gutt bei de Fannen un, allerdéngs ginn och verschidde Lidder staark kritiséiert well si mat zevill Rappe vergarrelt goufen. 
Op der Plack si gréisstendeels roueg Lidder. Den David Farrell, deen normalerweis Bass spillt, spillt an dësem Album Gei an Cello, a vereenzelte Lidder awer och nach Bass-Gittar. De Brad Delson iwwerhëlt an dëse Fäll de Bass an den Joseph Hahn (DJ) an/oder de Mike Shinoda (MC) spillen *niewebäi* Piano. Natierlech kommen och eng Handvoll haart Lidder vir, déi un déi typesch Hard-Rock-Zeen vu Linkin Park erënneren.

D'Nimm vun de Lidder gläichen den Nimm vun de "richtege" Lidder. Dacks gouf op d'Vokale verzicht an d'Leerzeeche goufe mat Slashen, Bindestrécher, Stären asw. gefëllt.

## Besetzung

*Chester Bennington - Gesank 
*Rob Bourdon - Batterie
*Mike Shinoda - Produzent, Piano, Gesang, Background-Gesang, Rap, Gestaltung
*Brad Delson - Gittar, Bass
*Joseph Hahn - Opnamen, Turntables, Keyboard
*Dave "Phoenix" Farrell - Bass, Gei, Cello

## Tracklëscht
Catherine Ashton

D**'Catherine Margaret Ashton, Baroness Ashton of Upholland**, gebuer den 20. Mäerz 1956 zu Upholland, Lancashire, ass eng brittesch Politikerin (Labour Party).

Si gouf den 3. Oktober 2008 ass si Handelscommissaire vun der Europäescher Kommissioun.

Vun 2009 bis 2014 ass si Héich Representantin vun der EU fir Aussen- a Sécherheetspolitik an domat gläichzäiteg Vizepresidentin vun der Europäescher Kommissioun.

Si ass Member vum House of Lords a vum Privy Council, awer an der Zäit vun hirem Mandat an der Kommissioun ass hir Memberschaft an deenen zwou Institutioune suspendéiert.

## Um Spaweck
* Biographie op der Homepage vum Verfassungsministerium (op Englesch)
* Ashton op der Homepage vun der Europäescher Kommissioun
Meteora

Mat **Meteora** kënnen dës Begrëffer gemengt sinn:
* En Album vun der Rockband Linkin Park: Meteora;
* D'Bezeechnung vu 24 Kléischter a Griicheland: Meteora-Kléischter;
Ordre de Léopold

Den **Ordre de Léopold** oder **Leopoldsuerden** (op Hollännesch: *Leopoldsorde*), ass den héchsten Uerden an der Belsch. Säin Numm geet op de Leopold I. zeréck.

Déi Dekoratioun gouf 1832 duerch en Impuls vum deemolege Staatsminister Félix de Mérode agefouert, an den Éischten deen d'Gielche krut war de franséische Sapeur Ausseil dee bei der Belagerung vun Antwerpen e Bee verluer hat. Et gëtt dräi Kategorien, zivil, militär a maritim. De maritimmen Uerde gouf 1934 agefouert.

E gëtt fir Meritten an alle Beräicher ausgedeelt.

## Graden
Den Uerden huet 5 Graden:
*  Grand cordon
*  Grand officier
*  Commandeur
*  Officier
*  Chevalier

## Um Spaweck
Jeunesse démocrate et libérale

D**'Jonk Demokraten** oder **Jeunesse démocrate et libérale** ass eng politesch Jugendorganisatioun. Si gëllt als d'Jugendorganisatioun vun der Demokratescher Partei, ass awer onofhängeg.

## Geschicht

D'Jeunesse démocrate et libérale gouf den 19. September 1948 vun e puer jonke Liberalen als *Groupement de la jeunesse démocratique* gegrënnt.

D'JDL huet ëm déi 800 Memberen.

## Presidenten

D'Presidente vun de Jonken Demokraten zënter hirer Grënnung:

* 1948: Alphonse Osch (Matgrënner an Éierepresident vun der JDL)
* 1948-1955: Camille Linden
* 1955-1956: René Federspiel
* 1957: Nicolas Gillen
* 1958-1960: Gaston Thorn
* 1960-1963: Paul Beghin
* 1963-1964: Gab Delleré
* 1964-1968: Luce Emringer
* 1968-1971: Gaston Bomb
* 1971-1975: Claude Schmit
* 1975-1976: Vic Gillen
* 1977-1978: Guy Nies
* 1979-1980: Claude Hemmer
* 1980-1982: Carlo Wagner
* 1983: Jan A. Thommes
* 1984-1985: Roby Rippinger
* 1985-?: Danny Wagner
* ?-?: Lex Thielen 
* ?-?: Gilio Fonck 
* 1994-2002: Xavier Bettel
* 2002-2005: Daniel Hilbert
* 2005-2006: Nadine Wagner
* 2006-2010: Claude Lamberty
* 2010-2014: Max Hahn
* 2014-2015: Marc Ruppert
* 2015-2016: Estelle Malané (nach aktiv)
* 2016-2019: Claude Schommer
* 2019-2024: Michael Agostini
* zanter 2024: Lou Linster

## Um Spaweck

* D'Homepage vun der JDL
* Déi offiziell Facebook Säit vun der JDL
* Den offizielle  Youtube-Kanal vun der JDL
Georges Gudenburg

De **Georges Gudenburg**, gebuer 1964 zu Buerglënster, ass e lëtzebuergeschen Affekot an DP-Politiker.

## Biographe

De Georges Gudenburg ass zu Diddeleng an zu Iechternach opgewuess, wou hien am Lycée classique d'Echternach am Internat war. Duerno huet hien op der Universitéit Stroossbuerg Droit mam Schwéierpunkt op Handels- a Firmerecht studéiert.

Nodeem hien 1989 säin Diplom krut, huet hien ugefaangen op der Spuerkeess ze schaffen, wou hien a relativ kuerzer Zäit Chef vum *Private-Banking* an domat vun 140 Mataarbechter gouf. 12 Joer ass hien do bliwwen, dunn ass hie Partner an enger op Banken-, Fonds- an Versécherungsrecht spezialiséierter Wirtschaftskanzlei ginn.

An den uechtzeger Joren ass de Georges Gudenburg Member vun der JDL ginn, fir déi hien och Tresorier war. Hie war President vun den *Etudiants libéraux*.

Vun 2001 bis 2005 war hie Member am Gemengerot vu Jonglënster. Vun 2004 bis 2006 war hie Vizepresident vun der DP a vun 2006 bis 2010 war hien hire Generalsekretär.

Hie war 5 Joer fräie Mataarbechter vum Luxemburger Wort, wou hien d'Rubik *Die Woche an den Märkten* geschriwwen huet.

2005 huet hien d'Buch *Aménagement communal et développement urbain* verëffentlecht.

Hien ass bestuet, huet dräi Kanner a wunnt zu Buerglënster.

## Bibliographie
* 2005: *Aménagement communal et développement urbain*, Promoculture, Lëtzebuerg, 408 Säiten,

## Kuckt och
* Lëscht vun de lëtzebuergesche Regierungsmemberen

## Um Spaweck
* Portrait fir d'Wale 2009 vun der DP
* Profil op smartvote.lu
Radio LNW

De **Radio LNW** ass de Radio vum Lycée du Nord vu Wolz, an e lëtzebuergesche Radiosender, dee vu Wolz aus, op der Frequenz 102,2&nbsp; ausgestraalt gëtt. E gëtt vun der Asbl « Coraly Woltz » geréiert.

Gesent gëtt grondsätzlech 24 Stonnen am Dag, dovu ginn e puer Stonne vu Schüler aus dem Lycée du Nord live, oder am viraus opgeholle Sendungen animéiert. De Radio beschäftegt ee Vollzäit-Techniker fir d'Opname mat de Schüler an hiren Enseignanten z'erméiglechen.

Baussent deene Stonne suergt en automatesche System fir Ofwiesslung. Als eenzege Radio am Land bitt Radio LNW den Nolauschterer d'Méiglechkeet quasi zu all Moment Musekswënsch gespillt ze kréien, wa grad keng Live Sendung leeft, dann iwwerhëlt den automateschen Animateur d'Programmatioun vun de Musekswënsch.

De Radio LNW war mat auslännesche Schoulradiossenderen um *Comenius Projet* vun der Europäescher Union aktiv.

Zesumme mat anere Schoule produzéiert de Radio LNW ofwiesselend d'Sendung "Schülerradio" um Radio 100,7.

## Kuckt och
* Lëscht vun de Radiosenderen zu Lëtzebuerg

## Um Spaweck
* Offiziell Websäit vum Sender
Van Rompuy

* Herman Van Rompuy, fréiere belsche federale Premierminister; President vum Europäesche Conseil.
* Eric Van Rompuy, säi Brudder, belsche Politiker a flämesche Minister.
* Tine Van Rompuy, deenen zwéin hir Sëschter, Politikerin a Syndikalistin.
Airbus A350

Den **Airbus A350** ass en zweestralege Groussraumfliger vum europäesche Fligerbauer Airbus. Déi éischt Ausliwwerunge vun dësem Fliger, deen nach an der Entwécklung ass, solle viraussiichtlech 2014 sinn.

## Versiounen

* **A350-800**: Versioun fir 270 Passagéier
* **A350-900**: Versioun fir 314 Passagéier
* **A350-1000**: Versioun fir 350/375 Passagéier
* **A350-900R**: A350-900 mat erhéichter Reechwäit
* **A350-900F**: Frachtversioun vum A350-900

## Technesch Daten

## Bestellungen
### Leschtepräiss
(Stand: Mee 2008):

### Opleschtung
(Stand 17. November 2009):

## Kuckt och
* Airbus

## Um Spaweck

* Den A350 um Airbussite
Premier League 1992/93

D'Saison 1992/1993 war déi éischt Saison an der nei gegrënnter Premier League an zugläich déi 94. Éischtliga-Saison am englesche Foussball. 
Manchester United gewënnt d'Meeschterschaft an ass domat fir d'aachte Kéier englesche Meeschter.

## Tabell

## Um Spaweck
Site vun der Premier League
Premier League 1993/94

D'Saison 1993/1994 war déi zweet Saison an der englescher Premier League an zugläich déi 95. Éischtliga-Saison an der Geschicht vum englesche Foussball.

## Tabell

## Um Spaweck
Site vun der Premier League
Premier League 1994/95

D'Saison 1994/95 war déi drëtt Saison an der Premier League an zugläich déi 96. Éischtliga-Saison am englesche Foussball.

## Tabell

## Um Spaweck
Site vun der Premier League
Salle du jeu de paume

D**'Salle du jeu de paume** ass eng Sportshal zu Versailles an der *Rue du Jeu de Paume*. Si staamt aus dem 17. Joerhonnert a gouf benotzt fir d'Ballsportart Jeu de Paume ze spillen.

Den 20. Juni 1789 huet do den Drëtte Stand vun de Generalstänn de Ballhauseed ofgeluecht.

## Um Spaweck
Kik Schneider

De **Kik Schneider**, gebuer den 23. Mäerz 1953 zu Esch-Uelzecht, ass e lëtzebuergeschen DP-Politiker a fréiere Member vum Staatsrot.

## Biographie

Nodeem hie seng Première am Escher Jongelycée gemaach hat, huet hien op der Sorbonne zu Paräis studéiert. Duerno war hie Mathé- a Philosophiesprofesser am Athénée an am Lycée de garçons an der Stad.

Zanter 1990 schafft hie bei der BGL. Hien huet als Generalsekretär ugefaangen an ass elo Direkter vum Marketing an der *Coordination commerciale*.

Vum 8. Abrëll 2000 u war hie Conseiller am Staatsrot, wou hien zanter Enn 2014 ee vun den zwéi Vizepresidenten war. Säi Mandat koum den 8. Abrëll 2015 zu Enn an hie gouf den 10. Juni 2015 duerch den Dan Theisen ersat.

Hie war eng Zäit Tresorier vun der DP. Fir d'Europawalen 2009 war hie Kandidat op der Lëscht vun der DP, mä hie gouf net gewielt.

## Quellen
* Portrait vum Kik Schneider vun der DP fir d'Wale 2009

## Kuckt och
* Lëscht vun de lëtzebuergesche Regierungsmemberen
* Demokratesch Partei
Mudvayne

**Mudvayne** ass eng US-amerikanesch Band, déi 1996 zu Peoria, Illinois gegrënnt gouf.
Hire Genre variéiert tëscht Nu Metal, Industrial Rock an Alternative Rock.

An engem Proufkeller hunn den Chad Gray (Gesank), Matthew McDougt (Batterie), Greg Tibbett (Gittar) an de Shawm Barclay (Bass) d'Band gegrënnt. Si wollte keng hondsgewéinlech Museker sinn, mä si wollten opfalen andeems se sech op hire Concerte vill geschminkt hunn. Domat hu si sech zwar séier e ganze Koup Fanne gefaangen, mä si hunn och d'Kritiker opmierksam gemaach. Déi gesinn dat nämlech als iwwerflësseg an oflenkend un.

1997 hu si hir éischt EP opgeholl, déi awer nëmmen an exklusive Butteker an op de Concerte selwer verkaaft goufen. Domat hate si awer e groussen Erfolleg, soudatt déi éischt Plackelabelen och schonn op déi jonk Band opmierksam goufen.

Ee Joer méi spéit huet de Shawn Barclay d'Band verlooss a gouf vum Ryan Martinie ersat. Mat deem neie Bassist gouf d'Quartett nach weider perfektionéiert. 1999 hu si bei Epic Records hiren éischte Plackevertrag ënnerschriwwen. Den éischten Album "L.D. 50" hat onerwaart groussen Erfolleg a gouf iwwer 50.000-mol verkaaft, dobäi koumen nach e Koup Auszeechnungen.

2001 koume si dann endlech als Virband vu Slipknot op Tournée an Europa, wou si eigentlech scho ganz waren. Dofir maache si net méi laang mat Slipknot weider, mä si ginn eleng op Tournée. Besonnesch an England si se gär gesinn, hir Concerte sinn dacks ausverkaaft.

Ee Joer méi spéit produzéiere si mam selwechte Label en zweeten Album mam Numm "The Beginning of All Things To End". No hirer Tournée entscheede si sech, eng Paus anzeleeën, wat allerdéngs net bäibehale gëtt. Nach am selwechte Joer verëffentleche se hiren 3. Album "The End Of All Things To Come", wat hire gréissten Erfolleg gëtt.

2003 gi si mat Linkin Park a Metallica op eng Tournée, wou si nach vill Fanne kënne fir hir Musek begeeschteren.

Duerno hu si awer eng länger Paus ageluecht, bis si 2005 mat dem Album "Lost And Found" souwéi der Videossingle "Happy?" hire Comeback feieren.

Den Chad Gray leet erëm eng Paus an, andeems hie sech op säin Nieweprojet "Hellyeah" konzentréiert. En Album mat dem selwechten Numm kënnt 2007 eraus a Mudvayne gëtt erëm aktiv a bréngen hir Compilation-CD "By The People, For The People", op där och e puer nei Lidder sinn, an d'Butteker.

Hire bis elo leschten Album mam Numm "The New Game" gouf 2008 verëffentlecht.

De 16. Juni 2003 hunn d'Mudvayne am Atelier zu Hollerech gespillt.

## Albumen
* L.D. 50 (2000)
* The End of All Things to Come (2002)
* Lost and Found (2005)
* The New Game (2008)
* Mudvayne (2009)

## Um Spaweck
Newton Faulkner

De **Sam Newton Battenberg Faulkner**, gebuer den 11. Januar 1985 zu Reigate, Surrey, ass en englesche Sänger a Songwriter. Hien ass bekannt fir säi Gittarspill, dat sech duerch perkussiivt Spill op dem Gittarkorpus an ongewéinlech Zupftechniken auszeechent.
Premier League 1996/97

D'Saison 1996/1997 war déi 5. Saison an der Premier League an zugläich déi 98. Éischtliga-Saison am englesche Foussball.

## Tabell

## Kuckt och
Site vun der Premier League
Hermeton

Den **Hermeton** a sengem ënneschte Laf och nach *Grande Eau* genannt, ass e belsche Floss an der Provënz Namur an der Regioun Entre-Sambre-et-Meuse. Et ass e lénksen Niewefloss vun der Meuse, an déi en zu Hermeton-sur-Meuse an der Gemeng Hastière leeft.

## Debit

D'Moyenne vum Debit gemooss zu Hastière (Baseng 167&nbsp;km²), tëscht 1992 an 2001 ass 1,9 m³/Sekonn. Maximal a minimal Wäerter déi an der selwechter Zäit gemooss goufen:
* Eng Moyenne vu 2,7 m³ am Joer 2001, maximalen Debit iwwer dat ganzt Joer. 
* Eng Moyenne vun 1,0 m³ am Joer 1996, minimalen Debit iwwer dat ganzt Joer.

*Quell: Ministère de la Région Wallonne* an.
Dausendjäregt Ee

En **dausendjäregt**, **fermentéiert**, **honnertjäregt** oder **chineesescht Ee**, op Chineesesch 皮蛋 *pídàn* „Lieder-Ee“ oder 松花蛋 *sōnghuādàn*, ass eng Delikatess aus der chineesescher Kichen. Et sinn Eeër déi duerch d'Fermentéierung konservéiert goufen.

## Um Spaweck
Mike (Hunn)

De **Mike**, am englesche bekannt als **Mike the Headless Chicken** (Abrëll 1945 – Mäerz 1947), war en amerikaneschen Hunn deen nach 18 Méint gelieft huet, nodeem säi Besëtzer him de Kapp bal ganz ofgeschloen hat.
Well am Ufank nach jiddweree geduecht huet, déi ganz Geschicht wier nëmmen erfonnt, huet de Besëtzer den Hunn op d'Universitéit vu Salt Lake City gedroen, déi him d'Eenzegaartegkeet vum Fall bestätegt huet.

## D'Dekapitatioun

Den 10. September 1945 hat den amerikanesche Farmer Lloyd Olsen aus dem Bundesstaat Colorado seng Schwéiermamm fir d'Owesiessen op Besuch. Hien ass vun senger Fra an de Gaart geschéckt ginn, fir en Hong ze schluechten. Den Olsen huet sech e fënnef-an-en-hallwe Mount alen Hunn erausgesicht, mä wéi hien e gekäppt huet, huet hien d'Halsschlagoder verfeelt, soudatt een Ouer an de gréissten Deel vum Stammgehir nach intakt waren.

De Mike, sou huet den Hunn geheescht, ass net direkt gestuerwen a konnt sech och nach méi oder manner gutt fortbeweegen an d'Balance op enger Staang halen. Hien huet souguer probéiert ze jäizen a sech ze botzen, wat him awer net gelongen ass. Nodeem de Mike och no engem Dag nach net dout war, huet den Olsen decidéiert, en ze verschounen, an huet ugefaangen, sech em hien ze këmmeren. Hien huet de Mike mat enger Mëschung aus Mëllech a Waasser aus enger Pipette gefiddert. Vun Zäit zu Zäit huet hien de Mike mat enger klenger Sprëtz vun sengem Schläim fräi gemaach, fir datt hien net soll erstécken.

Wéi de Mike sech u säin neie Kierper gewinnt hat, konnt hien och op héich Äscht klammen, ouni erofzefalen. D'Jäizen ass him zwar nach ëmmer net gelongen, mä dofir huet hie probéiert, mat sengem Hals no Holz ze picken.

Eng Woch no der Dekapitatioun huet den Olsen de Mike op d'University of Utah zu Salt Lake City bruecht. D'Wëssenschaftler vun do hu festgestallt, datt de Mike nëmmen iwwerlieft huet wëll d'Aaxt nieft der Bluttoder vum Hals opgeschloe war a well eng Thrombos d'Verbludde verhënnert huet.

## D'Bekanntheet

Duerch seng eenzegaarteg Konditioun ass de Mike séier berüümt ginn. Säi Besëtzer huet hien an den Nieweprogrammer vun Zirkusse gewisen an ass mat him op Tour gaangen. Och an der Press ass vun him geschwat ginn, ënner anerem am *Time Magazine*

Fir de Mike ze gesinn huet ee missen 25 Cents bezuelen. Um Sommet vum Hunn senger Popularitéit huet den Olsen bis zu 4.500 Dollar pro Mount verdéngt (dat wieren haut ëm déi 50.000 Dollar). De Wäert vum Mike gouf op 10.000 Dollar geschat, a fir déi Zomm gouf en och verséchert.

## Den Doud

An enger Nuecht am Mäerz 1947 an engem Motel zu Phoenix, wéi den Olsen mat sengem Hunn op Tour war, huet de Mike op eemol ugefaange mat wiergen. Den Olsen hat säi Geschier den Dag virdrun op enger Show vergiess, a konnt dofir dem Mike säin Hals net botzen. De Mike ass dowéinst erstéckt.

## Nom Doud

Am Olsen sengem Heemechtduerf Fruita am Colorado ass de Mike haut eng richteg Institutioun. Zanter 1999 gëtt do de "Mike the Headless Chicken Day" gefeiert, den *Dag vum Poulet ouni Kapp*.

## Um Spaweck a Quellen
* www.miketheheadlesschicken.org
* www.guinnessworldrecords.com
* www.bbc.co.uk
* www.cracked.com
Hastière

**Hastière** op Wallounesch *Astire*, ass eng belsch Gemeng an der Provënz Namouer.

Duerch d'Gemeng leeft d'Hermeton déi an der Uertschaft Hermeton-sur-Meuse an d'Meuse leeft.

Et ass eng Fusiounsgemeng déi 1977 bei der belscher Gemengereform entstanen ass. Hire Wopen ass dee vun der fréierer Gemeng Hastière-Lavaux.

## Sektiounen an Uertschaften der Gemeng

## Um Spaweck
*Offiziell Websäit vun der Gemeng
Evangeliar

En **Evangeliar** ass e liturgescht Buch mat de kompletten Texter vun de véier Evangelien. D'Evangeliaren aus fréimëttelalterlecher Zäit ware meeschtens ganz konschträich a mat wäertvolle Biller versinn. En Evangeliar ënnerscheet sech vun engem *[[Evangelistar]]* doduerch, datt am Evangelistar just déi Auszich oder Liesabschnitter (Perikopen) aus den Evangelie stinn, déi och an engem Gottesdéngscht gebraucht ginn. Den Ënnerscheed zu engem *[[Lektionar]]* besteet doran, datt am Lektionar all biblesch Liesunge vun all e Sonndeger a Festdeeg aus engem Kierchejoer stinn.

Besonnesch bekannt ass den Iechternacher Evangeliar, dat *Gëllent Evangeliebuch* aus dem 11. Jh. Aus der selwechter Zäit staamt och den Iechternacher Evangelistar.

Am November 2009 gouf en Evangeliar op Lëtzebuergesch verëffentlecht. An dësem Evangeliar fënnt een awer net déi ganz Evangelien, mä just d'Evangelientexter vun de Sonndeger a vun de grousse Festdeeg aus der kathoulescher Liturgie fir d'Liesjoren A, B an C an d'Evangelie fir d'Oktavzäit. Biller vum Jean-Marie Biwer illustréieren dëst Wierk, dat zwar *Evangeliar* heescht, méi richteg awer awer en *Evangelistar* ass.

## Literatur
* Evangeliar op Lëtzebuergesch, Groussformat, gebonnen, 28 x 39&nbsp;cm, 514 Säiten, éditions saint-paul, 2009, ISBN 9782879637655. Handformat, gebonnen, 14 x 19,5&nbsp;cm, 518 Säiten, éditions saint-paul, 2009, ISBN 9782879637662.
Gendarmerie grand-ducale

D**'Gendarmerie grand-ducale** war zu Lëtzebuerg e Corps vun der ëffentlecher Sécherheet deen ënner verschiddenen Nimm vu 1733 bis den 31. Dezember 1999 bestanen huet. Duerch d'Gesetz vum 31. Mee 1999 goufen d'Gendarmerie grand-ducale an d'Police zur Police grand-ducale fusionéiert.

D'Gendarmerie grand-ducale stoung, wéi och d'Arméi a wéi d'Police, ënner der Tutelle vum Ministère vun der ëffentlecher Muecht (*Ministère de la force publique*). Dës Tutelle huet awer nëmmen déi intern Organisatioun betraff, fir geriichtlech Affären, stoung d'Gendarmerie, wéi och d'Police, ënner der Autoritéit vum Justizministère.

## Kuckt och
* Musée international d'effets de gendarmerie et police
* Lëscht vun de Gendaarmen a Polizisten, déi am Déngscht gestuerwe sinn

## Um Spaweck
*Geschichtleches um Site vun der Police (archivéiert Versioun)
*Loi du 31 mai 1999 sur la Police et l’Inspection générale de la Police
Ólafur Ragnar Grímsson

Den **Ólafur Ragnar Grímsson**, gebuer de 14. Mee 1943 zu Ísafjörður, ass en islännesche Politiker a war de fënnefte President vun Island.

Hie gouf eng éischt Kéier 1996, als Nofollger vun der Vigdís Finnbogadóttir, an dat Amt gewielt an 2000, 2004, 2008 an 2012 erëmgewielt.

Den Ólafur Ragnar Grímsson huet tëscht 1962 an 1970 Ekonomie a Politikwëssenschaft op der Universitéit Manchester studéiert a war duerno 18 Joer laang Professer fir Politikwëssenschaft op der Universitéit Reykjavík.

Hien huet seng politesch Carrière bei de Rietsliberalen ugefaangen, gouf dunn awer vun 1987 bis 1995 President vun der sozialistischer Volleksallianz. Vun 1988 bis 1991 war e Finanzminister.

Den Ólafur Ragnar Grímsson huet den 2. Juni 2004 als éischten islännesche President e Gesetz, dat vum Althing gestëmmt gi war, refüséiert z'ënnerschreiwen, soudatt et net a Kraaft konnt trieden. Hien hat am Virfeld ugekënnegt, säin Amt méi politesch a manner zeremoniell wëllen ze féieren.

## Um Spaweck
* Homepage vum islännesche Staatspresident (islännesch)
* Säin CV (englesch)
Hermeton-sur-Meuse

**Hermeton-sur-Meuse**, op Wallounesch *Ermeton-so-Mouze*, ass eng Sektioun vun der belscher Gemeng Hastière, an der Provënz Namouer.

Bis zur belscher Gemengereform vun 1977 war Hermeton eng eegestänneg Gemeng.

D'Uertschaft läit am Dall vun der Meuse an der Hermeton déi do zesummefléissen.

## Kuckeswäertes

*US-Monument mat Tanks
Fort de Charlemont

De **Fort de Charlemont** ass eng Festung a Frankräich an de franséischen Ardennen um lénksen Uwänner vun der Meuse, an der sougenannter *[[Spëtz vu Givet]]* ëstlech vu Givet.

Mat dem Bau vun der Festung gouf 1555 op Uerder vum Karel V. ugefaangen, a 1681, nodeem de franséische Kinnek Louis XIV. beim Fridde vu Ryswick, Charlemont a Givet zougesprach krut, gouf se vum Vauban ausgebaut.

De Karel V., dee seng Positiounen op der Meuse besser verdeedege wollt, hat senger Sëschter, der Marie vun Ungarn, den Optrag ginn, de Bëscheef vu Léck den Domaine *Agimont-Givet* ofzekafen. Kuerz duerno gouf mam Bau vun der Festung ugefaangen.

Op der Plaz hunn deemools 3.000 Aarbechter geschafft, a well d'Festung a Krichszäiten opgeriicht gouf, waren 20.000 Infantriezaldoten an der Géigend stationéiert, an och eng 3.000 Mann staark Kavalleriestrupp.

Kommandant vun den Truppe war de Martin Van Rossem, a fir d'Opsiicht iwwer d'Bauaaarbechte war de Charles de Berlaymont, Här vun Hierges, zoustänneg. De gréissten Deel vun den Truppe war um Lieu-dit *Aux deux Givet* stationéiert. Zu där Zäit koum et dann och zu enger klenger Kricherei, déi ënner dem Numm Schluecht vu Gimnée an d'Geschicht agaangen ass.

Am Joer 1963 gouf op eng Decisioun vum Generol Massu do den éischte Centre d'entrainement commando ënner dem Emblème vum 9e régiment de zouaves ageriicht. 2006 gouf en ëmbenannt a krut de Fändel vum *3e régiment de chasseurs parachutistes*.

Bei der Reorganisatioun vun der Défense duerch de President Sarkozy, gouf en am Summer 2009 opgeléist.

Zanterhier kann de Fort op Ufro beim Office de Tourisme vun der Stad Givet a Gruppe besicht ginn.
Agence pour le développement de l'emploi

D**'Agence pour le développement de l'emploi**, ofgekierzt **ADEM** oder **Adem**, ass dat lëtzebuergescht Aarbechtsamt.

D'ADEM ënnersteet dem Ministère fir Aarbecht, Beschäftegung a fir Sozial- a Solidarwirtschaft an huet hire Sëtz an der Stad Lëtzebuerg an huet regional Agencen zu Dikrech, Déifferdeng, Diddeleng, Esch-Uelzecht, Lëtzebuerg, Wolz a Waasserbëlleg.

## Geschicht an Direktioun
Mam Gesetz vum 2. Mee 1913 gouf d'Lëtzebuerger Regierung dozou autoriséiert *Bureaux de placement* opzemaachen a mam Arrêté grand-ducal vum 21. August 1913, dee vum 1. Oktober 1913 u rechtskräfteg war, gouf de Beruff vum Placeur definéiert.

Den 30. Juni 1945 gouf per *Arrêté grand-ducal* den éischten *Office national du travail* geschaaft. Dee gouf de mam Gesetz vum 21. Februar 1976 an *Administration de l'emploi* ëmgenannt a krut mam Gesetz vum 18. Januar 2012 säin aktuellen Numm.

Am 21. Joerhonnert war de Jean-Marie Mousel bis zu sengem Doud den 29. Juni 2000 Direkter vun der ADEM. Seng Nofollgerin war Mariette Scholtus vun August 2000 bis Juni 2012. Si war déi éischt Fra un der Spëtzt vun enger grousser Lëtzebuerger Verwaltung an ass den 20. Juni 2012 wéinst Kritik un hirer Leedung ofberuff ginn.

Mat der Direktioun gouf dunn de Géry Meyers chargéiert, deen dem Personal de 5. Juli 2012 virgestallt gouf a seng Funktiounen den 1. September 2012 ugetratt huet,. Offiziell aus perséinleche Grënn huet de Meyers am Mäerz 2013 ugekënnegt d'ADEM ze verloossen; hie gouf am Abrëll duerch d'Isabelle Schlesser ersat.

D'Mariette Scholtus hat virum Verwaltungsgeriicht géint hir Versetzung geklot. D'Geriicht huet hir de 5. Mee 2015 wéinst engem formaljuristesche Feeler Recht ginn, wouropshi a si erëm als Direktesch vun der ADEM etabléiert gouf. Den 19. Mee huet den Aarbechtsminister Nicolas Schmit eng nei Prozedur ageleet fir d'Mariette Scholtus ofzesetzen an zënter dem 19. Juni ass d'Isabelle Schlesser nees Direktesch.

## Zuelen

2014 hu ronn 11.000 Persounen, déi bei der ADEM ageschriwwe waren, dréit Méint no der Clôture vun hirem Dossier geschafft. Dat selwecht Joer goufen och iwwer 250 Formatiounen organiséiert.

## Um Spaweck
* Homepage
* D'ADEM op www.guichet.public.lu
Marc Hansen (1971)

De **Marc Hansen**, gebuer den 10. Abrëll 1971 an der Stad Lëtzebuerg, ass e lëtzebuergesche Journalist a Politiker (DP).

## Karriär
De Marc Hansen ass zu Steesel opgewuess an huet 1991 seng Première am Kolléisch an der Stad gemaach.

Vun 1994 un huet hie bei RTL geschafft, wou hien ënner anerem de Sport presentéiert huet. Am Juni 2009 gouf bekannt, datt hien RTL géif verloossen, fir Pressespriecher bei der DP ze ginn.

No senger Kandidatur op der DP-Lëscht am Bezierk Norde bei de Chamberwale vum 20. Oktober 2013 ass hien de 5. Dezember 2013 op d'Plaz vum Fernand Etgen, dee Minister gouf, "nogerëtscht". Nodeem den André Bauler aus gesondheetleche Grënn aus der Regierung zeréckgetrueden ass, gouf de Marc Hansen a senger Plaz den 28. Mäerz 2014 als Staatssekretär am Erzéiungsministère vereedegt. Zousätzlech koum en de 27. Mäerz 2015 als Staatssekretär an de Wunnengsbauministère.

De Marc Hansen war vun 2005 bis 2014 Schäffen an der Gemeng Useldeng. Vum 25. Oktober 2011 bis Mäerz 2014 war hien Administrateur-délégué vun den Éditions Lëtzebuerger Journal.

Den 28. Mäerz 2014 gouf hien, an der Regierung Bettel-Schneider, als Staatssekretär am Erzéiungsministère ernannt, zoustänneg fir Héichschoul a Recherche, an de 27. Mäerz 2015 zousätzlech als Staatssekretär am Wunnengsbauministère. Den 18. Dezember 2015 gouf hien als Minister fir de Logement an delegéierte Minister fir Héichschoul a Recherche nominéiert.

Vum 5. Dezember 2018 bis de 17. November 2023 war hie Minister fir d'Fonction publique an d'Relatioune mam Parlament an delegéierte Minister fir Digitalisatioun a fir d'administrativ Reform an der Regierung Bettel-Schneider-Braz (um Enn: Regierung Bettel-Lenert-Bausch).

Bei de Chamberwale vum 8. Oktober 2023 gouf hien Drëttgewielten op der DP-Lëscht am Nordbezierk, an deemno net direkt gewielt. Den 20. Januar 2026 ass hien du fir de Fernand Etgen nogeréckelt, dee säi Mandat op en Enn bruecht hat.

De Marc Hansen war vum 28. November 2015 bis 2025 zweete Vizepresident vun der Demokratescher Partei.

## Privates
De Marc Hansen ass bestuet an huet zwee Kanner. Hien ass de Brudder vum Patrick Hansen, dem Grënner vu Luxaviation.

## Literatur
* Stefan Kunzmann: *Der Mann für alle Fälle*, Revue vum 20. Mee 2015 S. 16 - 21

## Um Spaweck

* Biografie op gouvernement.lu; archivéiert; archivéiert
Marshall-Gambit

De Begrëff **Marshall-Gambit** bezitt sech op eng Rei Schacherëffnungen déi no dem amerikanesche Schachspiller Frank Marshall benannt goufen:
* D'Marshall-Gambit an der Skandinavescher Verdeedegung: 1. e4 d5 2. exd5 Sf6
* D'Marshall-Gambit an der Tarrasch-Verdeedegung: 1. d4 d5 2. c4 e6 3. Sc3 c5 4. cxd5 exd5 5. e4
* D'Marshall-Gambit an der Hallefslawescher Verdeedegung: 1. d4 d5 2. c4 e6 3. Sc3 c6 4. e4 dxe4 5. Sxe4 Lb4+ 6. Ld2

Doriwwer eraus gëtt et nach de Marshall-Ugrëff an der Spuenescher Partie (1. e4 e5 2. Sf3 Sc6 3. Lb5 a6 4. La4 Sf6 5. 0-0 Le7 6. Te1 b5 7. Lb3 0-0 8. c3 d5), deen heiansdo als „Marshall-Gambit“ bezeechent gëtt, well an där Erëffnung och e Bauer geaffert gëtt.

## Kuckt och
* Schachnotatioun
Lëscht vun de Presidente vun den USA

An dëser **Lëscht vun de Presidente vun den USA** stinn all d'Staatscheffe vun der Geschicht vun den USA. Nieft de Persounen déi President vun de Vereenegte Staaten nom Akraafttriede vun der Amerikanescher Verfassung vu 1789 waren, sinn och déi entspriechend Vizepresidente verzeechent.

Am ganzen hu 45 Leit d'Vereenegt Staaten als President vertrueden, dovunner 19 Republikaner, 16 Demokraten, 4 *[[Whigs]]*, 4 Demokratesch-Republikaner, 1 Federalist an 1 Onofhängegen.

8 Presidente si wärend hirer Amtszäit gestuerwen, dovunner 4 duerch Attentater. Nëmmen 1 President ass jeemools zeréckgetrueden.

Dës Lëscht ass en Deel vun de .

## Lëscht
Fir eng besser Iwwersiicht ass dës Lëscht a véier grouss Ofschnëtter ënnerdeelt, déi sech un der Lëscht vun de Vizepresidente vun den USA orientéiert:

* Vum Onofhängegkeetskrich bis zum Biergerkrich (1789–1861)
* Vum Biergerkrich bis zum Zweete Weltkrich (1861–1945)
* Vum Zweete Weltkrich bis zum Enn vum Kale Krich (1945–1989)
* D'Zäit zanter dem Kale Krich (zanter 1989)

### Vum Onofhängegkeetskrich bis zum Biergerkrich (1789–1861)

### Vum Biergerkrich bis zum Zweete Weltkrich (1861–1945)

### Vum [[Zweete Weltkrich]] bis zum Enn vum [[Kale Krich]] (1945–1989)

### D'Zäit zanter dem Kale Krich (zanter 1989)

### Faarflegend

## Literatur
* Peter Schäfer: *Die Präsidenten der USA in Lebensbildern*, Komet, 2. Auflage, Köln 2005 ISBN 3-89836-450-X
* Klaus-Jürgen Matz: *Wer regierte wann? Regententabellen zur Weltgeschichte. Von den Anfängen bis zur Gegenwart*, dtv, 5. Auflage, München 2001 ISBN 3-423-32523-2

## Um Spaweck

* Frank Freidel/ Hugh S. Sidey: The Presidents of the United States
* Robert S. Summers: POTUS: Presidents of the United States
* http://www.amerikanische-praesidenten.de
Nicolas-Joseph Dehesselle

Den **Nicolas-Joseph Dehesselle**, gebuer de 4. Juli 1789 zu Charneux, a gestuerwen zu Namouer de 15. August 1865, war e belsche Bëschof.

Vum 1. Februar 1836 bis zu sengem Doud war hie Bëschof vun Namouer, an domat och zäitweis vu Lëtzebuerg, dat vum 8. August 1823 bis den 2. Juni 1840 zum Bistum Namouer gehéiert huet.

Vun 1833 un hat d'Stad Lëtzebuerg, déi no der belscher Revolutioun als eenzeg dem hollännesche Kinnek Wëllem I. trei bliwwe war, eng eegestänneg kierchlech Verwaltung, mat dem Abbé Johann Theodor Van der Noot (1769-1843) als Apostoulesche Vikar un der Spëtz.

## Um Spaweck
*De Bëschof Dehesselle op catholic-hierarchy.org
* Säi Wopen op historic.be